165. ΑΠΟΦΑΣΗ ΥΦΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. οικ. Α 75386/7276 της 28-29 Δεκ 2005 (ΦΕΚ Β΄ 1856) Απαγόρευση χορήγησης νέων αδειών επιβατηγών δημόσιας χρήσης αυτοκινήτων. Κυρώθηκε και έχει ισχύ νόμου από τότε που δημοσιεύθηκε, σύμφωνα με το άρθρ. 13 Νόμ. 3446/3-10 Μαρτ. 2006 (ΦΕΚ Α 49), κατωτ. σελ. 242,89613. Βλ. επίσης άρθρ.37 Νόμ.3710/21-23 Οκτ.2008 (ΦΕΚ Α΄216), ανωτ.σελ.16,250, για την παράταση ισχύος του άρθρ.13 Νόμ.3446/2006, μέχρι την 31-12-2011. 1.Έχοντας υπόψη: α. Τις διατάξεις της παραγράφου 1 του άρθρου 24 του Νόμ. 3109/2003 (Α΄ 38) «Ρύθμιση θεμάτων επιβατηγών δημόσιας χρήσης αυτοκινήτων και άλλες διατάξεις» σύμφωνα με τις οποίες δεν επιτρέπεται η χορήγηση νέων αδειών επιβατηγών δημόσιας χρήσης, μέχρι 31.12.2005. β. Τις διατάξεις του άρθρου 29α του Νόμ. 1558/1985 (Α΄ 137) «Κυβέρνηση και Κυβερνητικά Όργανα» όπως σε αυτό προστέθηκε το άρθρο 27 του Νόμ. 2081/1992 (Α΄ 154) και αντικαταστάθηκε με την παράγραφο 2α του άρθρου 1 του Νόμ. 2469/1997 (Α΄ 125) που κυρώθηκε με το άρθρο πρώτο του Π.Δ. 63/2005 (Α΄ 98) «Κώδικας Νομοθεσίας για την Κυβέρνηση και τα Κυβερνητικά Όργανα». 2.Την υπ’ αριθμ. 18674/4176/26.3.2004 (Β΄ 536) απόφαση του Πρωθυπουργού και του Υπουργού Μεταφορών «Ανάθεση αρμοδιοτήτων του Υπουργού Μεταφορών και Επικοινωνιών στον Υφυπουργό Μεταφορών και Επικοινωνιών». 3.Το γεγονός, ότι, τα κυκλοφορούντα επιβατηγά δημόσιας χρήσης αυτοκίνητα καλύπτουν πλήρως, με τις μεταφορικές ανάγκες του επιβατικού κοινού. 4.Το γεγονός ότι, από τις διατάξεις της απόφασης αυτής δεν προκαλείται δαπάνη σε βάρος του κρατικού προϋπολογισμού, αποφασίζουμε: Απαγορεύεται η χορήγηση νέων αδειών επιβατηγών δημόσιας χρήσης αυτοκινήτων, μέχρι 31.12.2008. Η ισχύς της απόφασης αυτής, αρχίζει από τη δημοσίευσή της στην Εφημερίδα της Κυβερνήσεως. Η απόφαση αυτή να κυρωθεί με νόμο. 